وزارت خزانہ
ٓئی ایف ایس سی کی ،بین الاقوامی خردہ کاروبار کی ترقیاتی کمیٹی نے ،آئی ایف ایس سی اے کو حتمی رپورٹ پیش کی
نئی دہلی، 12 نومبر 2020: آئی ایف ایس سی کی بین الاقوامی خردہ کاروبار کی ترقیاتی کمیٹی، 3 اگست 2020 کو بین الاقوامی مالیاتی خدمات کے مراکز کی اتھارٹی کے ذریعہ مقرر کی گئی تھی اوراسے 3 مہینے کی مدت میں ایک رپورٹ پیش کرنے کا کام دیا گیا تھا۔اس سے قبل کمیٹی نے بینکاری اور بیمہ پرمشتمل دوعبوری رپورٹیں پیش کی تھیں اور حتمی رپورٹ میں اس میں کیپٹل مارکیٹس پر سفارشات کو شامل کیا ہے۔کمیٹی کی حوالے کی شرائط آئی ایف ایس سی میں بین الاقوامی خردہ کاروبار کی ترقی کے لئے ایک مشعل راہ وضع کرنا اور دیگر تجاویز بھی دینا تھا۔کمیٹی نے آئی ایف ایس سی کی ہمہ رخی فروغ کے لئے سفارشات بھی کیں۔
کمیٹی نے ہندوستان سے مالیاتی خدمات اور آئی ایف ایس سی کے ذریعہ ہندوستان کو عالمی بنانے کے مواقع کو اجاگر کیا۔ کمیٹی نے تجویز کیا کہ آئی ایف ایس سی اے کو آسانی کے ساتھ کاروبار کرنے کے ساتھ ایک جامع ضابطہ طریقہ کار اپنا نا چاہئے اور اپنے آپ کو بہترین کے زمرے میں لانے کا مقصد بنانا چاہئے ۔
کمیٹی نے تجویز کیا کہ آئی ایف ایس سی نے بین الاقوامی خردہ کاروبار کو فروغ دینے کے دستیاب امکانات ہیں ، جو تین کلیدی مقاصد پورے کریں گے: اے) روزگار وضع کرنے میں تیزی لانا ،بی) ہندوستان کے لئے اضافی محصول اکٹھا کرنا اور سی) ہندوستان کے بنیادی ڈھانچے کی تعمیر کے لئے فنڈز کو  راغب کرنا ۔
بین الاقوامی مالیاتی خدمات کے مراکز کے قانون 2019 کے ذریعہ آئی ایف ایس سی اے کو دئے گئے کام کی روشنی میں کمیٹی نے ترقیات اور ضابطے کے لئے آئی ایف ایس سی اے کے دوہرے کردار کوواضح کیا اور اس بات پر زور دیا کہ ترقیات کا کردار ابتدائی برسوںمیں حساس رہے گا کیونکہ آئی ایف ایس سی اے ، بین الاقوامی مالیاتی خدمات کے مراکز میں مالیاتی اداروں کے کام کاج کے لئے ایک سازگار مالیاتی نظام تیار کررہا ہے۔
آئی ایف ایس سی اے کے صدر نشین جناب انجیتی سرینواس نے کہا کہ ’’ ہمارا مقصد ہندوستان میں آئی ایف ایس سی کو ایک سرکردہ عالمی مالیاتی مرکز بنانا ہے جو عالمی منڈیو ں کے ساتھ مستحکم طورپر منسلک ہو ۔ ایک بڑی ملکی معیشت اور عالمی پیمانے پر تقریباََ 30 ملین کا مضبوط ہندوستانی ڈاسپورا آئی ایف ایس سی کو عالمی بڑے سرمائے کی ملک میں آمد اور اخراج کے لئے ایک سرکردہ گیٹ وے کے طورپر ابھرنے میں مدد کرے گا۔ ‘‘
کمیٹی کے چیئر مین جناب پردیپ شاہ نے کہا کہ ’’ایک سازگار میدان اور ایک نئے منضبط ادارے کے طورپر آئی ایف ایس سی کے ساتھ ٓئی ایف ایس سی کے لئے بھی ایسا ماحول فراہم کرکے ایک نیا عالمی منظر نامہ تشکیل دینا ہے جو مالیاتی مصنوعات اور خدمات میں تنوع پیدا کرے اور ترقیاتی ضابطہ طریقہ کار کے پس منظر مالیاتی ٹکنالوجی کے حل کو فروغ دے نیز ایک سازگار کام کا ماحول وضع کرے ۔’ہندوستان سے مالیاتی خدمات ‘ کی رسائی کے ساتھ ٓئی ایف ایس سی حکومت ہند کے ’ میک ان انڈیا‘ ویژن کو ممکن بنائے گا۔‘‘
اس رپورٹ کا ایگزیکٹو اختصار www.ifsca.gov.in پر دستیاب ہے۔
بینکاری ، بیمہ اور کیپٹل مارکیٹ زمرو ں کے لئے کلیدی سفارشات میں سے کچھ درج ذیل ہیں:
1۔ بینکاری :
- مقیم ہندوستانیوں کے ذریعہ ایل آر ایس سرمایہ کاری سمیت خردہ شرکت کو اجازت دینا اور خردہ نیز انفرادی گاہکوں کو بینکنگ مصنوعات اور حل فراہم کرنے کے لئے آئی ایف ایس سی بینکنگ یونٹو ں  کو فعال کرنا ۔
- مختلف علاقوں کی مختلف مارکیٹوں نے سرمایہ کاری کی اجازت دے کر آئی بی یو نے دولت کے انتظامیہ کی صلاحیتوں کو فعال بنانا ۔
- غیر ملکی کرنسی کے لین دین کی خدمات  فراہم کرانے کے لئے آئی ایف ایس سی سے آئی بی یوز کو پرمٹ دلانا اس مقصدکے لئے آئی ایف ایس سی میں ایک مرکزی لین دین نیز منظوری کا طریقہ کار وضع کیا جانا چاہئے ۔
- آئی بی یوز کو غیر ملکی پورٹ فولیو سرمایہ کاری  لائسنس کی اجازت دینا اور روپے کے غلبے والی سرکاری سکیورٹیز  ، کارپوریٹ بانڈز اور دیگر منظورشدہ روپے کے غلبے والی سکیوریٹز میں سرمایہ کاری کرنا ۔
- آئی بی یوز کو ایف سی وائی میں پری –شپمنٹ  کے لئے ہندوستانی برآمدکاروں کو مالی اعانت میں توسیع دینے کی اجاز ت دینا۔
- آئی بی یوز کو جو بھی کمپنی چاہیں ، کرنٹ اکاؤنٹ کھولنے کی اجازت دینا۔
- لکوڈٹی شرحوں} لکوڈ ٹی کوریج شرح  اور نیٹ اسٹیبل فنڈنگ شرح  {
کی ضرورت کو ختم کرنا ۔
2۔ بیمہ :
- غیر مقیم ہندوستانیوں  ، ہندوستانی نژاد کے افراد  کو اپنے آپ کے ساتھ ساتھ اپنے ان خاندان کے اُن افراد کے لئے، زندگی بیمہ کی پالیسیاں خرید نے کی اجازت دینا ،جو آئی ایف ایس سی میں کمپنیوں کے سیٹ اپ سے ہندوستان اور بیرون ملک میں مقیم ہیں اور انہیں اپنی مرضی کی کرنسی میں قسط ادا کرنے کی اجازت دینا 
- این آر آئز اور ای آئی اوز کو صحت بیمہ مصنوعات کی پیش کش کرنے کے لئے بیمہ کمپنیوں کو اجازت دینا جن میں ہندوستان میں مقیم ان کے اہل خانہ کا بھی احاطہ ہوتا ہو۔بیمہ کار وبار کو فروغ دینے کے لئے آئی ایف ایس سی میں ذیلی کمپنیاں قائم کرنے کی اجازت دینا۔ آئی ایف ایس سی کو ایشیا اور افریقہ میں دوبارہ انشورنس کرانے کے ہب کے طور پر ابھرنا چاہئے اورآئی ایف ایس سی میں زیادہ انشورنس کرنے والوں کی قیام کے لئے حوصلہ افزائی کرنا چاہئے ۔آئی ایف ایس سی ہوابازی کے انشورنس ہب کے طورپر بھی دنیا میں ابھر کرسامنے آسکتا ہے۔
- نیٹ اونڈ فنڈز  کی ضرورت کو گھٹا کر 5 ارب روپے کرنا تاکہ آئی ایف ایس سی میں وسطی حجم والے بیرونی بیمہ کاروں کے قیام کو فروغ دیا جاسکے ۔
- بیرون ملک بیمے کو فروغ دینے کے لئے براہ راست اور دوبارہ بیمہ کرنے والی کمپنیوں کو کم سرمایہ جاتی ضروریات کے ساتھ قائم کرنے کے لئے ہندوستان کے سرمایہ کاروںکو اجازت دی جانی چاہئے۔
- ایک وسیع بیمہ منڈی وضع کرنے کی غرض سے آئی ایف ایس سی میں قیام کرنے کے لئے غیر ملکی دوبارہ بیمہ کرنے والے کاروباریوں کی حوصلہ افزائی کی جانی چاہئے۔
3۔اثاثوں کا انتظامیہ اور کیپٹل مارکیٹس :مقیم افراد کو ، ایل آر ایس روٹ کے توسط سے، آئی ایف ایس سی میں، متبادل سرمایہ کاری کے فنڈز  اور میچوول فنڈز ایم ایف میں سرمایہ کاری کرنے کی اجاز ت دینا۔مقیم افراد کو ایل آر ایس روٹ کے توسط سے آئی ایف ایس سی کی فہرست میں شامل کمپنیوں میں سرمایہ کاری کی اجازت دینا۔آئی ایف ایس سی میں اکوٹی یا قرضہ اٹھانے کے لئے غیرملکی یا ہندوستانی بیمہ کاروں کو اجازت دینے کے لئے ایک طریقہ کاروضع کرنا۔بینکوں کےذریعہ مکمل طورپر حاصل کردہ ذیلی کمپنیوں کو ، کوئی علیحدہ کمپنی قائم کئے بغیر تجارتی نیز کلیئرنگ ارکان کے طور پر کام کاج کرنے کی اجازت دینا۔ایک علیحدہ محفوظ ہاربر رجیم نافذ کرنا جو آئی ایف ایس سی کے فنڈ منیجروں کے لئے عملی ہو اور جو دیگر بین الاقوامی حلقوں سے مطابقت رکھتا ہو۔آئی ایف ایس سی امریکی ڈالر اور دیگر ایف سی وائی کے لین دین کے لئے ادائیگی کا ایک نظام تیار کرنا ۔آئی ایف ایس سی میں فنڈوں کے انتظامیہ کے لئے ویری ایبل کیپٹل کمپنی  جیسے ہائی گرڈ ڈھانچوں کو اجازت دینا ۔
حکومت ہند نے اس سال کے اوائل میں جناب انجیتی سرینواس کے زیر قیادت آئی ایف ایس سی اے قائم کی تھی ،جس کا مقصد ہندوستان میں آئی ایف ایس سی میں تمام بین الاقوامی مالیاتی خدمات کو فروغ دینا اور انہیں باقاعدہ بنانا تھا۔ کمیٹی کے دیگر ممبران میں  جی سری نواسن ،  ، سدارتھ سین گپتا ،  شیامل مکھرجی ، ،پرکاش سبرامنین ،  دپیش شاہ اور  نتن جیسوال شامل ہیں۔
جی آئی ایف ٹی شہر میں قائم آئی ایف ایس سی کو ہندوستان کے بیرون ملک کاروبار کو باقاعدہ بنانے اور اسے ہندوستان پر مرکوز بین الاقوامی مالیاتی خدمات کے لئے گیٹ وے بنانے کے علاوہ اس کا مقصد لندن ، ہانگ کانگ ، سنگاپور اور دوبئی کی طرز پر بین الاقوامی مالیاتی خدمات کے لئے ایک عالمی ہب بنانا ہے۔